ডিব্ৰুগড়ৰ উপায়ুক্ত লয়া মাড্ডুৰীয়ে বুধবাৰে ব্যক্ত কৰে যে অহা ৩১ ডিচেম্বৰত ৰাষ্ট্ৰীয় নাগৰিক পঞ্জীৰ (এন আৰ চি) খচৰা প্ৰকাশ কৰিবলৈ ডিব্ৰুগড় প্ৰশাসন সাজু হৈ উঠিছে।
এখন সংবাদ মেলত মাড্ডুৰীয়ে কয় যে উচ্চতম ন্যায়ালয়ৰ নিৰ্দেশ অনুসৰি তেওঁলোকে অহা ৩১ ডিচেম্বৰত এনআৰচিৰ প্ৰথমখন খচৰা প্ৰকাশ কৰিব।
' "আমি ৰাইজক ইন্টাৰনেট সেৱা ব্যৱহাৰ কৰি এনআৰচিৰ খচৰা প্ৰকাশ কৰিবলগীয়া ৱেবছাইট www.nrcassam.nic.in, www.assam.gov.in,www.assam.mygov.inwww.homeandpolitical.assam.giv.in.
ত নিজৰ নিজৰ নাম বিচাৰি চাবলৈ আহ্বান জনাইছো। এনআৰচি সকলো সেৱা কেন্দ্ৰত ৩১ ডিচেম্বৰত প্ৰথমখন খচৰা পোৱা যাব আৰু যদি কাৰোবাৰ নাম ইয়াত নাথাকে তেতিয়া তেওঁ শংকিত বা সন্ত্ৰস্ত হ'বলগীয়া নাই কিয়নো আমাৰ পুনৰীক্ষণ প্ৰক্ৰিয়া এতিয়াও চলি আছে। এইটো এটা ধাৰাবাহিক প্ৰক্ৰিয়া,"-উপায়ুক্তগৰাকীয়ে কয়।
তেওঁ কয় যে এই আংশিক খচৰাত গোটেই পৰিয়ালৰ সদস্যৰ নাম প্ৰকাশ নাপাবও পাৰে কিয়নো পুনৰীক্ষণ প্ৰক্ৰিয়া শেষ হোৱা নাই আৰু চূড়ান্ত খচৰা প্ৰকাশৰ পিছতহে ই সম্পূৰ্ণ হ'ব।
" এনআৰচিৰ সম্পূৰ্ণ খচৰা প্ৰকাশ পোৱাৰ পিছতহে দাবী তথা আপত্তিসমূহ দাখিল কৰিব পাৰিব। দাবী-আপত্তিসমূহ মীমাংসা হোৱাৰ পিছতহে চূড়ান্ত এনআৰচি প্ৰকাশ পাব,"-মাড্ডুৰীয়ে কয়।
উপায়ুক্ত গৰাকীয়ে উল্লেখ কৰে যে ডিব্ৰুগড় জিলাত এনআৰচিৰ প্ৰক্ৰিয়াত দাখিল কৰা নথি পত্ৰত কোনো ভুৱা নথি এতিয়ালৈকে পোৱা হোৱা নাই। "আমি জিলাখনৰ কিছুমান স্পৰ্শকাতৰ অঞ্চল চিনাক্ত কৰিছো আৰু সেই বিষয়ে আৰক্ষীক জনোৱা হৈছে,"-উপায়ুক্ত গৰাকীয়ে জানিবলৈ দিয়ে।
কিয় পদত্যাগ কৰিলে সংসদ টিভিৰ এংকৰ প্ৰিয়ংকা চতুৰ্বেদীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
